
 DR 30.11.2011 

 
16 

Puan Fong Po Kuan [Batu Gajah]: Ramai consumer jadi mangsa TNB, Tuan 
Yang di-Pertua. 

Tuan M. Kulasegaran [Ipoh Barat]: Yang Berhormat Menteri mengelirukan 
lagi. 

 Tuan Yang di-Pertua: Ahli Yang Berhormat, kalau saya beri kepada Yang 
Berhormat Batu Gajah, apa nanti perasan Yang Berhormat Kalabakan. Kalau saya bagi 
Yang Berhormat Kalabakan, apa perasaan nanti Yang Berhormat Kuantan. Tidak apa 
Yang Berhormat Bayan Baru, soalan nombor enam. Sila. 

Puan Fong Po Kuan [Batu Gajah]: Kali ini beri Yang Berhormat Batu Gajah, 
lain kali beri Yang Berhormat Kalabakanlah. 

Tuan Yang di-Pertua: Sila. 

 

6. Dato’ Seri Zahrain Mohamed Hashim [Bayan Baru] minta Menteri Pertanian 
dan Industri Asas Tani menyatakan, apakah galakan dan insentif yang diberikan 
kepada pengusaha-pengusaha industri herba dan apakah peranan kementerian untuk 
meluaskan pasaran ke peringkat antarabangsa. 

Timbalan Menteri Pertanian dan Industri Asas Tani I [Dato’ Wira Mohd. 
Johari bin Baharum]: Terima kasih Yang Berhormat. Tuan Yang di-Pertua, 
Kementerian Pertanian dan Industri Asas Tani sentiasa menggalak pengusaha-
pengusaha industri herba untuk terlibat dalam aktiviti-aktiviti hiliran pembangunan 
produk berasaskan herba serta dalam aktiviti-aktiviti huluran pedalaman herba di 
negara ini. Galakan dan insentif yang diberi kepada pengusaha-pengusaha industri 
herba adalah seperti berikut: 

(i) insentif pengecualian cukai bagi tempoh sepuluh tahun 
kepada Pengusaha Industri Kecil dan Sederhana (PKS)  
yang melabur di dalam industri herba sepanjang rantaian 
nilai daripada peladang kepada pengilang produk 
berasaskan herba. Di samping itu pihak Agro Bank telah 
meluaskan skop pinjaman mudah dana tabung untuk 
makanan kepada sepanjang rantaian nilai industri herba; 
dan 

(ii) PKS berasaskan herba yang mempunyai produk-produk 
yang berdaya saing telah dipelawa dan dibawa oleh 
Kementerian Pertanian dan Industri Asas Tani untuk 
menyertai rombongan misi perdagangan dengan menyertai 
pameran perdagangan di peringkat antarabangsa seperti di 
negeri China dan juga di Hong Kong.   

Bagi meluaskan pasaran peringkat antarabangsa, Kementerian Pertanian dan 
Industri Asas Tani di bawah NKEA Pertanian telah merangka strategi untuk 
meningkatkan pendaftaran di bawah akreditasi Kementerian Kesihatan Malaysia bagi 
produk-produk herba PKS yang berpotensi dan berdaya saing dari segmen ubatan 
tradisional kepada segmen ubatan botanikal agar dapat bersaing untuk menembusi 
pasaran antarabangsa.   

Tuan Yang di-Pertua: Yang Berhormat Bayan Baru. 

Dato' Seri Zahrain Mohamed Hashim [Bayan Baru]: Terima kasih Tuan 
Yang di-Pertua. Terima kasih Yang Berhormat Timbalan Menteri. Saya percaya Yang 
Berhormat Timbalan Menteri pun setuju dengan saya bahawa industri herba ini nilainya 
berbilion ringgit dan mengandungi potensi yang hebat.  Kita telah lihat daripada segi 
produk seperti tongkat Benggali... Eh, tongkat Benggali pula... [Ketawa] Tongkat Ali di 
mana dapat kejayaan besar... [Dewan riuh] Tersilap Tuan Yang di-Pertua, saya minta 
maaf. Dapat kejayaan besar di dalam pasaran dunia. Kalau kita lihat daripada segi 
komersialnya memang herba ini cukup hebat. Akan tetapi kita harus juga lihat dari segi 
efikasinya, kesannya daripada segi perubatan.   

Saya hendak tahu daripada kementerian, apakah usaha kementerian selain 
daripada menonjol herba-herba ini dari segi komersial, apakah peranan kementerian 
menonjol herba-herba ini dari segi efikasi atau kesanan perubatan.  



16 Puan Fong Po Kuan [Batu Gajah]: Ramai consumer jadi mangsa TNB, Tuan Yang di-Pertua. Tuan M. Kulasegaran [Ipoh Barat]: Yang Berhormat Menteri mengelirukan lagi. Tuan Yang di-Pertua: Ahli Yang Berhormat, kalau saya beri kepada Yang Berhormat Batu Gajah, apa nanti perasan Yang Berhormat Kalabakan. Kalau saya bagi Yang Berhormat Kalabakan, apa perasaan nanti Yang Berhormat Kuantan. Tidak apa Yang Berhormat Bayan Baru, soalan nombor enam. Sila. Puan Fong Po Kuan [Batu Gajah]: Kali ini beri Yang Berhormat Batu Gajah, lain kali beri Yang Berhormat Kalabakanlah. Tuan Yang di-Pertua: Sila. 6. Dato' Seri Zahrain Mohamed Hashim [Bayan Baru] minta Menteri Pertanian dan Industri Asas Tani menyatakan, apakah galakan dan insentif yang diberikan kepada pengusaha-pengusaha industri herba dan apakah peranan kementerian untuk meluaskan pasaran ke peringkat antarabangsa. Timbalan Menteri Pertanian dan Industri Asas Tani I [Dato' Wira Mohd. Johari bin Baharum]: Terima kasih Yang Berhormat. Tuan Yang di-Pertua, Kementerian Pertanian dan Industri Asas Tani sentiasa menggalak pengusaha- pengusaha industri herba untuk terlibat dalam aktiviti-aktiviti hiliran pembangunan produk berasaskan herba serta dalam aktiviti-aktiviti huluran pedalaman herba di negara ini. Galakan dan insentif yang diberi kepada pengusaha-pengusaha industri herba adalah seperti berikut: (i) insentif pengecualian cukai bagi tempoh sepuluh tahun kepada Pengusaha Industri Kecil dan Sederhana (PKS) yang melabur di dalam industri herba sepanjang rantaian nilai daripada peladang kepada pengilang produk berasaskan herba. Di samping itu pihak Agro Bank telah meluaskan skop pinjaman mudah dana tabung untuk makanan kepada sepanjang rantaian nilai industri herba; dan (ii) PKS berasaskan herba yang mempunyai produk-produk yang berdaya saing telah dipelawa dan dibawa oleh Kementerian Pertanian dan Industri Asas Tani untuk menyertai rombongan misi perdagangan dengan menyertai pameran perdagangan di peringkat antarabangsa seperti di negeri China dan juga di Hong Kong. Bagi meluaskan pasaran peringkat antarabangsa, Kementerian Pertanian dan Industri Asas Tani di bawah NKEA Pertanian telah merangka strategi untuk meningkatkan pendaftaran di bawah akreditasi Kementerian Kesihatan Malaysia bagi produk-produk herba PKS yang berpotensi dan berdaya saing dari segmen ubatan tradisional kepada segmen ubatan botanikal agar dapat bersaing untuk menembusi pasaran antarabangsa. Tuan Yang di-Pertua: Yang Berhormat Bayan Baru. Dato' Seri Zahrain Mohamed Hashim [Bayan Baru]: Terima kasih Tuan Yang di-Pertua. Terima kasih Yang Berhormat Timbalan Menteri. Saya percaya Yang Berhormat Timbalan Menteri pun setuju dengan saya bahawa industri herba ini nilainya berbilion ringgit dan mengandungi potensi yang hebat. Kita telah lihat daripada segi produk seperti tongkat Benggali... Eh, tongkat Benggali pula... [Ketawa] Tongkat Ali di mana dapat kejayaan besar... [Dewan riuh] Tersilap Tuan Yang di-Pertua, saya minta maaf. Dapat kejayaan besar di dalam pasaran dunia. Kalau kita lihat daripada segi komersialnya memang herba ini cukup hebat. Akan tetapi kita harus juga lihat dari segi efikasinya, kesannya daripada segi perubatan. Saya hendak tahu daripada kementerian, apakah usaha kementerian selain daripada menonjol herba-herba ini dari segi komersial, apakah peranan kementerian menonjol herba-herba ini dari segi efikasi atau kesanan perubatan.